<p align="justify">1 Ogos 2013 - Mahkamah Syariah Negeri Melaka (MSNM) telah selesai menjalani sesi&nbsp;pengauditan MS ISO 9001:2008 peringkat kedua oleh SIRIM. Sesi pengauditan tersebut&nbsp;telah dijalankan selama 3 hari bermula daripada 29 hingga 31 Julai 2013.</p><p align="justify">Seramai tiga orang pasukan audit telah hadir ke MSNM yang terdiri daripada YM Tengku Aidil Alhaj Bin Tengku Amirudin selaku ketua juruaudit dan dibantu oleh dua juruaudit lain&nbsp;iaitu Puan Roslina Binti Sailan dan Puan Mariam Binti Mohd&nbsp;Zain.</p><p align="justify">Skop pensijilan ini merangkumi proses merealisasi perkhidmatan di MSNM berdasarkan prosedur kualiti yang telah didokumentasikan. Di akhir sesi pengauditan, pihak SIRIM telah mengumumkan rumusan serta hasil penemuan audit di Bilik Mesyuarat Saidina Umar yang turut disaksikan oleh kesemua pihak pengurusan MSNM. Alhamdulillah hasil berkat dan usaha berterusan daripada pihak pengurusan dan semua warga kerja, MSNM telah berjaya disyorkan lulus untuk pensijilan MS ISO 9001:2008. Namun begitu, terdapat beberapa penemuan turut dimaklumkan untuk MSNM melaksanakan penambahbaikan.&nbsp;&nbsp;</p><p align="justify">Sekalung tahniah dan ucapan penghargaan kepada seluruh warga MSNM di atas kerjasama dan komitmen yang diberikan sebelum dan sepanjang sesi pengauditan dilaksanakan di MSNM. Semoga usaha yang murni ini dapat diteruskan bagi mengekalkan kecemerlangan pada masa akan datang. </p>