Assalamualaikum Wrt Wbt, 

Puan, 

Adalah dimaklumkan bahawa setiap masalah keluarga perlu dirujuk kepada pejabat agama untuk menghadiri sessi kauseling jika puan berpendapat perkahwinan puan boleh diselamatkan lagi.Sessi kaunseling adalah inisiatif individu itu sendiri dan bukan satu keperluan prosedur.  

Jika puan beranggapan perkahwinan puan telah menemui jalan buntu, puan boleh memfailkan permohonan perceraian di Mahkamah Syariah samaada dengan cara taklik (sebab gagal menunaikan tanggungjawab memberi nafkah) atau lain-lain cara perceraian (fasakh, khuluk) yang sesuai dengan situasi dan keadaan puan. 

Jika sesuatu permohonan perceraian difailkan di Mahkamah, kes akan ditetapkan tarikh sebutan di hadapan hakim dan kehadiran puan dan suami adalah perlu. Jika ada persetujuan di pihak suami untuk melepaskan puan dengan cara baik,kes boleh diselesaikan dalam masa yang singkat, namun jika suami puan tidak bersetuju, maka beberapa proses lain akan diperintahkan oleh hakim. 

Kami sarankan agar puan rujuk kepada pejabat agama untuk sessi kaunseling agar perkahwinan ini boleh diselamatkan lagi. 
 
Jika terdapat sebarang masalah lanjut, sila hubungi pihak kami. 

Terima Kasih.