Waalaikumussalam..

Mahkamah semasa perbicaraan telah mengambil kira semua keterangan yang telah dikemukakan oleh pihak-pihak dan saksi-saksi serta dokumen yang ada. Dalam kes ini keterangan bekas suami puan dan keterangan puan juga telah diambil, dengan itu mahkamah mensabitkan dengan talaq tiga berdasarkan keterangan pernah bercerai talaq 1 sebelum itu dan talaq 2 selepasnya. Elemen niat/maksud lafaz tidak diambil kira sekiranya, lafaz adalah nyata (soreh) contohnya : \"aku ceraikan kau dengan talaq dua\" berbeza dengan lafaz \" kita pisah, aku bagi kau dua\", lafaz ini dianggap kinayah yang memerlukan mahkamah menentukan niat/maksud lafaz tersebut.Walaubagaimanapun, Mahkamah telah mensabitkan puan bercerai dengan bekas suami dengan talaq 3.Sekiranya puan tidak berpuashati dengan keputusan tersebut, puan boleh merayu ke Mahkamah Tinggi Syariah dalam tempoh 14 hari daripada tarikh keputusan.