Assalamualaikum w.b.t.

Prosedur tuntutan nafkah eddah/anak adalah sama dengan tuntutan yang lain. Bermula dengan pendaftaran di kaunter Mahkamah Syariah dengan mengisi borang tuntutan serta dilampirkan documen yang berkaitan (sila rujuk menu BORANG-BORANG dalam laman web ini bagi mendapatkan borang dan checklist dokumen yang diperlukan). Puan perlu membayar fii yang ditetapkan RM 25 dan pastikan puan mendapat resit bayaran. Puan akan dapat tarikh SULH/Mediasi semasa pendaftaran dilakukan (KPI: dalam tempoh 21 hari kes perlu disebut di hadapan pegawai SULH. Sekiranya SULH berjaya persetujuan kes ini akan diendorskan di hadapan Hakim. Sekiranya gagal perbicaraan akan dilakukan di hadapan hakim. 

Prosedur perbicaraan : Kehadiran pihak-pihak pada tarikh ditetapkan - kes dipanggil - puan sebagai plantif menyatakan tuntutan di hadapan hakim dan memberi keterangan berdasarkan penyata tuntutan puan - bekas suami sebagai defendan menyatakan setuju atau tidak dengan tuntutan puan - Defendan perlu menfailkan tuntutan balas sekiranya tidak bersetuju dengan tuntutan puan. Sekiranya Defendan bersetuju, hakim akan membuat perintah bagi kes tersebut.

Prosedur yang dinyatakan dalam jawapan ini adalah prosedur ringkas..