Assalamualaikum Wrt Wbt, 

Puan, 

Jika hak jagaan diberi kepada puan dan hak akses telah diberikan kepada bekas suami puan, masing-masing mempunyai hak ke atas anak tersebut. Kami harap puan tidak menghalang hak akses yang telah diberikan kepada bekas suami kerana jika ada halangan oleh salah satu pihak yang lain, pihak yang tidak menggunakan hak yang Mahkamah perintahkan,banyak masalah yang akan timbul. 

Kenapa timbulnya bekas suami puan ingin membuat laporan polis, adakah disebabkan anak tidak mahu mengikut ayahnya atau adanya halangan2 lain. Puan, dalam hal ini, kedua-dua pihak perlu bekerjasama untuk mengelakkan sebarang masalah. Di pihak puan perlu memujuk anak tersebut untuk bersama ayahnya sepanjang hak akses yang dipersetujui. Di pihak bekas suami puan juga perlu faham keadaan anak tersebut. Jika kedua-dua pihak dapat berkomunikasi dengan baik demi anak ini, insyaAllah tiada masalah yang akan timbul. InsyaAllah

Oleh yang demikian, buat masa ini, puan boleh memujuk anak tersebut untuk bersama dengan bapa ketika hak akses. Jika maksud suami puan menyuruh anak tinggal bersamanya atau menukar hak jagaan daripada puan kepadanya, bekas suami puan perlu memohon permohonan ubah perintah di Mahkamah dan bukan boleh sesuka hati mengambil anak terus tinggal bersamanya. 

Jika terdapat sebarang masalah lanjut,sila hubungi pihak kami, terima kasih.