wa\'alaikumussalam,
Terima kasih di atas persoalan tersebut.

Bagi memulakan permohonan sijil faraid, waris perlulah membuat pendaftaran kes di kaunter mahkamah syariah terlebih dahulu.

Bagi pengurusan harta pusaka ada beberapa agensi yang terlibat dan mempunyai bidangkuasa yang berbeza. Fungsi Mahkamah Syariah adalah bagi menentukan waris-waris yang berhak mendapat faraid dengan mengeluarkan perintah dalam bentuk sijil faraid, selain itu membuat pengesahan hibah, penentuan hak dalam harta sepencarian kepada pasangan simati sekiranya ada pertikaian,wakaf dan lain-lain.

Bagi urusan surat kuasa mentadbir samada Grant of Probate atau Letter of Administration bukanlah dibawah bidangkuasa Mahkamah Syariah. Ianya melibatkan bidangkuasa Mahkamah Sivil (nilaian harta simati melebihi RM2 juta, gabungan harta alih dan tak alih), Bahagian Pusaka Kecil JKPTG (nilaian harta simati kurang RM2 juta, gabungan harta alih dan tak alih), dan Amanah Raya Berhad (nilaian harta simati kurang RM600 ribu,harta alih sahaja). Dengan menggunakan surat kuasa mentadbir ini segala urusan pertukaran nama dan tuntutan harta-harta pusaka lain dapat dibuat.

Diharapkan dengan maklumat tersebut dapat membantu pihak tuan.

Terima kasih.