Waalaikumsalam

Terima kasih Ctam kerana bertanya, berikut adalah jawapan soalan tuan;
 
1. Tiada jangkamasa waktu menunggu tertentu ditetapkan dalam Enakmen Undang-undang Keluarga Islam negeri Melaka (2002) untuk memfailkan tuntutan isteri kembali taat.

2. Tuntutan kembali taat dibicarakan dengan kehadiran kedua-dua belah pihak. Sekiranya Mahkamah dapati isteri keluar dari rumah tanpa sebab yang munasabah atau berdasarkan kehendak seksyen 60(2) enakmen undang-undang keluarga, maka Mahkamah boleh memerintahkan isteri kembali ke rumah yang disediakan oleh suami dalam tempoh tertentu.

3. Sekiranya isteri gagal kembali dalam tempoh yang ditentukan oleh Mahkamah maka pihak suami perlu membuat pengaduan kepada Mahkamah (failkan kes) pengiystiharan nusyuz akan dikeluarkan oleh Mahkamah setelah meneliti dakwaan suami dan pembelaan pihak isteri.
