
<p>2 JUN 2015: Majlis perasmian hari inovasi dan hari bersama pelanggan peringkat Negeri Melaka Tahun 2015 telah diadakan pada 2 Jun 2015 (Selasa) bertempat di perkarangan Wisma UTC Melaka. Bertemakan slogan "Inovasi Memacu Transformasi Negara",majlis ini disempurnakan oleh YAB Datuk Seri Ir.Hj.Idris Bin Hj.Haron, Ketua Menteri Melaka.</p>
<p><img src="images/stories/2015/pejabat-terbaik/11013147_1142963815719501_2438139573668948688_n[1].jpg" alt="ptb" width="400" height="300" /></p>
<p>Majlis perasmian tersebut bermula pada jam 9.00 pagi dan berakhir pada jam 5.30 Petang. Aktiviti yang dijalankan pada sesi pagi ialah ceramah pembudayaan inovasi dan kreativiti oleh wakil pegawai dari syarikat Operasi Agensi Inovasi Malaysia dan Les Copaque Production. Manakala aktiviti sesi petang ialah ucapan perasmian oleh YAB Ketua Menteri Melaka kemudian persembahan gimik pelancaran Hari Inovasi Dan Hari Bersama Pelanggan Peringkat Negeri Melaka Tahun 2015, penyampaian anugerah inovasi dan lawatan ke tapak pameran.</p>
<p><img src="images/stories/2015/pejabat-terbaik/11110452_1142963575719525_7445905852721117767_n[1].jpg" alt="ptb" width="400" height="225" /></p>
<p>Terdapat empat jenis kategori pertandingan inovasi kerajaan Negeri Melaka Tahun 2015 yang disertai oleh pelbagai agensi dan pejabat yang menyertainya iaitu Anugerah Inovasi Ketua Menteri Melaka, Anugerah Inovasi Kerajaan Negeri (ICT), Anugerah Inovasi Kerajaan Negeri (Bukan Ict), Dan Pertandingan Pejabat Terbaik.</p>
<p><img src="images/stories/2015/pejabat-terbaik/11351259_1142963702386179_6828002349375323901_n[2].jpg" alt="ptb" width="400" height="300" /></p>
<p>Bagi kategori Pertandingan Pejabat Terbaik, Mahkamah Syariah Negeri Melaka telah berjaya memenangi kategori tersebut mengatasi empat belas pejabat dan agensi yang menyertai. Tahniah dan syabas MSNM.</p>
<p>Disediakan oleh: Izzah Hanani Binti Suhaimi</p>