 27 Februari 2009, 9.00 pagi. Kelab Sukan dan Kebajikan Mahkamah Syariah Negeri Melaka telah menganjurkan Majlis Perpisahan seorang pegawai di Mahkamah Syariah Negeri Melaka iaitu Tn. Hardi bin Alias bertempat di Bilik Mesyuarat jabatan ini. Beliau merupakan Pegawai Syariah yang bertugas di Mahkamah Rendah Syariah Daerah Alor Gajah, Melaka sejak awal tahun 2007. Beliau telah melaporkan diri ke Jabatan Kehakiman Syariah Negeri Perlis pada 23 Februari 2009 sebagai Ketua Pendaftar. Seluruh warga Mahkamah Syariah Negeri Melaka mengucapkan syabas dan selamat menjalankan tugas dengan penuh dedikasi dan cemerlang. Kekosongan jawatan Pegawai Sulh di MRS Daerah Alor Gajah telah diisi oleh Pegawai Sulh baru iaitu Cik Zamniazura binti Mohd Sarin yang telah melaporkan diri pada 23 Februari 2009. 