walamualaikum...
Harta yang ditinggalkan oleh adik puan (si mati) dalam bentuk apapun sama ada berbentuk aset ataupun simpanan dikira Harta Pusaka dan mesti difaraidkan mengikut Hukum Syarak. Peletakan nama Puan dan Ibu puan hanya sebagai pemegang amanah bukanlah sebagai penerima wasiat.Pemegang amanah bertanggungjawab menjaga wang tersebut dan membahagikan mengikut faraid. Saya menasihatkan puan mendaftarkan kes faraid di Mahkamah Syariah berhampiran bagi pengiraan faraid tersebut. Perlu dijelaskan ibu puan layak menerima bahagian daripada faraid sekiranya beliau masih hidup semasa adik puan meninggal dunia. manakala, puan tidak layak menerima faraid harta tersebut disebabkan simati meninggalkan anak lelaki, anak lelaki telah mendinding puan dari menerima bahagian dalam harta tersebut. Sekiranya ibu puan telah meninggal dunia contoh Pembahagiannya adalah seperti berikut: Isteri mendapat 3/24, anak lelaki 14/24, dan anak perempuan 7/24. Contoh simpanan si mati dalam Tabung Haji RM 50,000. isteri si mati mendapat RM 6250.00, Anak lelaki mendapat 29,167.00, dan anak perempuan mendapat RM 14,583.00. Untuk kiraan lebih tepat, puan boleh la merujuk ke Mahkamah Syariah.