Assalamualaikum Wrt Wbt,

Puan, 

Adalah dimaklumkan bahawa sekiranya pernikahan poligami tidak dibuat dengan kebenaran Mahkamah Syariah,pihak suami dan isteri tersebut perlu untuk memfailkan permohonan pengesahan nikah poligami tersebut di Mahkamah. 

Permohonan hendaklah dibuat ke Mahkamah Tinggi Syariah kerana ini adalah bidangkuasa Mahkamah Tingi Syariah Melaka selaras dengan peruntukan Seksyen 23 Undang-undang Keluarga Islam (Negeri Melaka) 2002 dan Hakim akan menentukan samaada pernikahan tersebut adalah menepati rukun dan syarat sah pernikahan.   

Sehubungan dengan itu, kami amat mengharapkan agar pihak puan dapat memfailkan seberapa segera. Bagi kes-kes pernikahan tanpa kebenaran, pihak pendakwaan yang akan mendakwa dan jika disabitkan kesalahan, hukuman denda akan ditentukan oleh pihak hakim. Bagi kesalahan di bawah Seksyen 124 Undang-undang Keluarga Islam (Negeri Melaka) 2002, hakim boleh menghukumkan denda tidak melebihi satu ribu ringgit atau pemenjaraan selama tempoh tidak melebihi enam bulan atau kedua-duanya sekali. 

Sekiranya terdapat persoalan lanjut, sila hubungi pihak kami. 

Terima kasih.