Terima Kasih atas persoalan.

Pada pendapat saya, kes seperti ini memerlukan nasihat dan panduan mereka yang pakar dan arif tentang undang-undang dan hukum kerana ianya melibatkan isu tuntutan tunggakan nafkah yang agak lama. Puan boleh mendapatkan khidmat nasihat daripada mana-mana peguam syarie yang bertauliah bagi memudahkan dan melancarkan tuntutan tersebut atau boleh dating terus ke kaunter Mahkamah Syariah bagi mendapatkan penerangan yang lebih jelas..

Sebagai panduan, puan boleh merujuk kepada Seksyen 70.ENAKMEN UNDANG-UNDANG KELUARGA ISLAM (NEGERI MELAKA) 2002 :

(1) Tunggakan nafkah yang tak bercagar hendaklah dituntut sebagai suatu hutang daripada pihak yang mungkir dan, jika tunggakan itu terkumpul kena dibayar sebelum suatu perintah penerimaan dibuat
terhadap pihak yang mungkir itu, tunggakan itu boleh dibuktikan dalam kebankrapannya dan, jika tunggakan itu terkumpul kena dibayar sebelum dia mati, tunggakan itu hendaklah menjadi suatu hutang yang kena dibayar daripada harta pusakanya.

(2) Tunggakan nafkah yang tak bercagar yang terkumpul kena dibayar sebelum orang yang berhak kepadanya itu mati boleh dituntut sebagai suatu hutang oleh wakil diri di sisi undang-undang orang itu.

Terima Kasih