W.salam Puan Rose,

Terima kasih atas pertanyaan yang dikemukakan.
Sukacita saya memaklumkan bahawa sekira hal keadaan yang puan nyatakan tadi berlaku, dicadangkan supaya puan membuat permohonan penguatkuasaan perintah nafkah secara potongan gaji oleh Majikan. Walau bagaimanapun ianya tertakluk kepada kebenaran dan perintah oleh Mahkamah Syariah. 

Untuk makluman puan, Mahkamah Syariah seluruh Malaysia termasuk di Melaka telah mempunyai seksyen Bahagian Sokongan Keluarga ( BSK ). Seksyen ini ditubuhkan khusus untuk menguatkuasakan perintah nafkah iaitu mana-mana pihak telah memperolehi perintah nafkah dari Mahkamah Syariah dan pihak yang satu lagi gagal untuk patuh kepada perintah tersebut maka unit ini akan membantu. Saya mencadangkan jika puan berkelapangan untuk mendapatkan khidmat nasihat di seksyen BSK kerana terdapat unit Khidmat Nasihat dan Perundangan ( UKNP ) yang bersedia memberi khidmat nasihat berkaitan perintah nafkah. Sekiranya perlu untuk menguatkuasakannya, terdapat unit Penguatkuasaan dan Pelaksanaan Perintah ( UPPP ) yang akan kendalikan kes puan sehingga kes selesai.

Sekian, terima kasih. Semoga jawapan saya ini dapat membantu pihak puan.