 10 Mei 2013 - Kelas pengajian Fardhu Ain, Tajwid beserta Tafsir al-Quran dan Majlis Bacaan Yassin dan Tahlil telah diadakan di Surau Kompleks Mahkamah Syariah Negeri Melaka (MSNM). Kelas pengajian tersebut merupakan satu program anjuran MSNM yang dijalankan pada minggu kedua, ketiga dan keempat setiap hari Jumaat bermula 10 Mei 2013, jam 9:00 hingga 10:30 pagi bertempat di Surau Kompleks Mahkamah Syariah Negeri Melaka. Kelas ini dipimpin oleh Tuan Shukeri Najib Bin Ab Rahim, Hakim Mahkamah Rendah Syariah Melaka Tengah. 