Assalamualaikum, terima kasih di atas pertanyaan.

Untuk makluman tuan/puan, jika seseorang suami itu meninggal dunia, isterinya berhak ke atas harta sepencarian dan faraidh. Oleh itu, pembahagian harta sepencarian hendaklah dilakukan terlebih dahulu sebelum membahagikan secara faraidh. Ini kerana harta sepencarian adalah harta yang sememangnya milik isteri dari asal, sedangkan harta
pusaka adalah pada asalnya milik suami.

Oleh itu, ibu kepada tuan/puan berhak ke atas harta sepencarian dan faraidh bagi rumah tersebut. Bagi menyelesaikan masalah pembahagian ini, sama ada perlu dijual atau sebaliknya, pihak tuan/puan hendaklah mengemukakannya ke Mahkamah sekiranya tiada persetujuan tentang cara pembahagian.

Sekian