Assalamualiakum Wrt Wbt, 

Adik puan perlu hadir ke Mahkamah bagi kes tersebut jika ada saman yang dikeluarkan ke atas adik puan. Pada kebiasaannya pihak pendakwaan akan memberikan tarikh yang sama bagi kedua-dua pihak. 

Perlu untuk adik puan hadir kerana di hadapan Hakim sahaja boleh direkodkan samaada mereka mengaku salah atau tidak. Jika tidak hadir atau gagal hadir, pihak Mahkamah boleh mengeluarkan waran tangkap. 

Untuk persoalan kedua, apabila kedua-dua pihak mengaku salah , maka sebelum dijatuhkan hukuman, Hakim memberi peluang kepada pihak-pihak untuk merayu. Maka di situ perlu dinyatakan kenapa perlu dikurangkan hukuman berdasarkan faktor yang munasabah. Selepas itu hakim akan menimbangkan rayuan dan menjatuhkan hukuman yang sewajarnya. 

Terima Kasih. 

Jika ada masalah lanjut sila hubungi pihak kami.