Assalamualaikum w.b.t

Tuan

Pihak tuan boleh membuat satu permohonan untuk mendapatkan sijil faraid di Mahkamah Tinggi Syariah yang berhampiran dengan tuan. Tujuan untuk mendapatkan sijil faraid ini bagi membolehkan pembahagian harta pusaka simati yang melibatkan harta alih seperti duit simpanan di dalam bank dan atau KWSP dan harta tak alih seperti rumah dibahagikan secara faraid. Pihak saudara hendaklah menyenaraikan segala harta peninggalan arwah bapa tuan bagi memudahkan permohonan faraid tuan nanti. Isu mengenai ibu tiri yang telah mengeluarkan wang simpanan arwah bapa tuan di bank, sekiranya mahkamah mengeluarkan sijil faraid kelak, maka bahagian tuan dan adik beradik yang lain perlu dibayar oleh ibu tiri saudara mengikut pembahagian yang telah ditetapkan tanpa gagal. Sekiranya ibu tiri gagal melaksanakan mengikut pembahagian yang telah ditetapkan oleh mahkamah, maka pihak tuan boleh mengambil tindakan undang-undang keatas ibu tiri tuan.
Pihak tuan disarankan supaya hadir ke Mahkamah Tinggi Syariah yang berhampiran dengan tuan untuk mendapatkan keterangan lanjut mengenai permasalahan tuan ini dan cadangan penyelesaiannya. InsyaAllah.