Assalammualaikum w.b.t

Saya telah bernikah di sempadan Narathiwat, Thailand. Kes ini telah dirujuk di Mahkamah atas kesalahan nikah luar qariah dan kami telah di jatuhi hukuman denda yakni membayar RM1000 setiap seorang. Kini telah 2 tahun lebih kami bernikah dan mempunyai seorang cahaya mata. Masalah saya sekarang ini adalah saya ingin mohon cerai dari suami. 

Sebab saya ingin mohon cerai adalah:-

a) suami mengabaikan tanggungjawab
b) sepanjang pernikahan sudah 3 kali suami curang
c) suami tidak menghormati kedua ibu bapa saya malah keluarganya sendiri
d) sudah 2 tahun suami layani saya dengan buruk
e) sudah 2 tahun suami memarahi, maki hamun dan caci hina saya dengan kata-kata kesat
f) suami sering menghalau saya keluar dari rumah

Jadi dengan sebab-sebab di atas, adakah wajar saya memohon fasakh dari mahkamah kerana saya sudah tidak tahan lagi dengan sikap dia melayani saya seperti ini? 

Dan kami belum memohon pengiktirafan perkahwinan dari mahkamah jadi bagaimana saya ingin memohon penceraian ini?