Waalaikumussalam Wrt Wbt,

Terlebih dahulu kami amat berterima kasih atas persoalan yang diutarakan dan dapat kami dapat simpulkan di sini soalan anda tersebut adalah seperti berikut:-

1) DAFTAR PERKAHWINAN DAN WALI HAKIM

   a)Mengikut Mazhab Syafie, seseorang perempuan boleh berwalikan hakim sekiranya wali berada lebih daripada 2 marhalah (lebih kurang 100km) dengan perempuan tersebut. Namun, perkahwinan yang berwalikan hakim tersebut masih perlu untuk membuat pengesahan di mahkamah.
 
   b)Anda sebagai abang boleh membuat penyemakan di Mahkamah di mana adik perempuan dan pasangannya bermaustatin samaada adik anda atau suaminya telah memohon untuk membuat pengesahan perkahwinan atau belum; atau 

   c) Sekiranya pihak-pihak telah memohon untuk pengesahan nikah di Mahkamah dan masih dalam prosiding, anda atau bapa boleh membuat Permohonan Untuk Mencelah atas tujuan untuk Hakim memfarakhkan (memisahkan) nikah antara mereka sementara menunggu kes tersebut selesai; atau

   d) Wali boleh memohon untuk memfarakhkan sementara perkahwinan antara mereka dan pada masa yang sama boleh memohon untuk pengesahan perkahwinan.

2) Pengetahuan bahawa adik ipar telah bercerai dengan adik anda adalah diberitahu oleh pihak ketiga, maka adalah perlu adik anda sendiri memohon di mahkamah untuk menyiasat sama ada berlaku pengesahan lafaz cerai dengan mengambil keterangan suami dan saksi-saksi yang terlibat.

Sekian, terima kasih.