Saya seorang warganegara Malaysia berbangsa cina dan ingin mendapat jawapan bagi soalan-soalan saya.

Arwah Datuk saya mempunyai tanah pusaka yang tidak di buat wasiat oleh arwah Nenek Moyang dia dan di dapati sebidang tanah yang terletak di Melaka milik keluarga beliau.

Dipendekkan cerita, pakcik saya (adik emak saya) telah berusaha dan membuat kajian terperinci, akhirnya tanah tersebut telah dapat menjadi milik keluarga kami dan pembahagian harta telah di buat sama rata dengan adik-beradik yang lain sebanyak lima orang atas tanah yang bernilai RM750,000.00.

Datuk saya mempunyai seorang adik yang telah lama meninggal dan nama beliau juga ada dalam geran tersebut.  Beliau telah menjadi arwah juga.  Beliau telah berkahwin suatu masa dahulu tetapi telah bercerai hidup selepas itu.

Mengikut undang-undang,sekiranya mereka telah bercerai, isteri simati tidak berhak untuk menuntut.  Sebelum itu, peguam yang mengambil kes ini telahpun membuat iklan supaya isteri simati datang menuntut tapi tiada siapa yang datang menuntut.  Pembahagian harta telah di buat pada September tahun 2008 dan notis telah di keluarkan 6 bulan lebih awal sebelum pembahagian dibuat.  

Mengikut peguam, dia tidak boleh keluarkan hak simati kepada pewaris kerana takut isteri simati akan datang tuntut dan telah mengeluarkan notis sekali lagi.  Akhirnya desas desus menceritakan tiada siapa yang datang menuntut.

Jadi persoalannya, siapa yang berhak mendapat bahagian tersebut??  Datuk saya dengan adiknya adalah adik beradik kandung yang satu emak dan ayah, jadi harta itu harus jatuh kepada Datuk saya dan bila  Datuk saya dah tiada, maka anak-anak beliau yang patut mewarisinya, bukan sebab adik arwah Datuk saya tidak mempunyai seorang anak..

Jadi, saya ingin mendapat jawapan dari seseorang yang boleh membantu saya dalam hal ini....