 JUMAAT, 18 DISEMBER 2015 - Muzakarah Penyelarasan Perundangan Dan Pengurusan Perundangan Antara Jabatan / Agensi Agama Negeri Melaka telah selesai bersidang pada 15 hingga 17 Disember 2015 bertempat di Hotel Palm Garden, IOI Resort City, Putrajaya. Muzakarah yang berlangsung ini adalah program kali kedua yang dianjurkan oleh Mahkamah Syariah Negeri Melaka dengan kerjasama Majlis Agama Islam Negeri Melaka dengan penglibatan seramai 43 orang peserta mewakili semua jabatan / agensi agama Negeri Melaka yang melibatkan komitmen barisan pengurusan tertinggi antaranya YB Penasihat Undang-undang, YAA Ketua Hakim Syarie, YBhg Sahibus Samahah Mufti, YBhg Pengarah Jabatan Agama Islam Melaka, dan pegawai-pegawai kanan jabatan / agensi. 