Assalamualaikum.

Ustaz/Ustazah,

Saya telah berkahwin selama 3 tahun. Pada awal perkahwinan kami amat bahagia, walaupun suami berpendapatan kecil, saya dengan rela hati membantu dalam perbelanjaan rumah. Tetapi baru-baru ini, beliau berubah. Tidak menjalankan tanggungjawab sebagai suami, kerap memukul saya dengan alasan kesalahan yang tidak pernah saya lakukan, kerap meminta duit sedangkan kini pendapatan beliau lebih banyak dari dulu. Saya tiada hak untuk bertanya setiap apa yang dia lakukan. Kami telah cuba mendapatkan Khidmat Kaunseling tetapi tiada perubahan. Saya masih sayangkan hubungan rumahtangga ini sehingga kini saya masih bertahan. Tetapi baru-baru ini saya dapati dia mengambil dadah dan ada membuat pinjaman along. Saya rasa tergugat dengan keselamatan saya bersama dengannya kerana rakan-rakannya sering berkunjung kerumah apabila ketiadaan saya. Adakah wajar saya meminta cerai? Harap pihak Ustaz/Ustazah dapat memberikan maklumbalas dengan segera kerana saya benar-benar buntu.