1. Setiap pernikahan poligami perlu mendapat kebenaran daripada Mahkamah. Pernikahan di Thailand tanpa kebenaran daripada mahkamah Syariah dimana lelaki tersebut bermastautin membolehkan Bahagian Penguatkuasaan dan Pendakwaan Jabatan Agama Islam mengambil tindakan pendakwaan dan membawa kes ini ke Mahkamah Syariah untuk dibicarakan dan sekiranya sabit bersalah, lelaki tersebut boleh dihukum dengan denda tidak melebihi RM 1000 atau penjara tidak lebih 6 bulan atau kedua-duanya sekali. Lelaki tersebut juga boleh dikenakan hukuman yang sama kerana lewat mendaftarkan pernikahan poligaminya dalam tempoh 6 bulan selepas pernikahanya di Thailand.
2. Undang-undang menetapkan, dalam permohonan pernikahan poligami, keizinan/pandangan isteri pertama atau isteri-isteri sedia ada perlu Mahkamah ambil kira. walaubagaimanapun Mahkamah tidak terikat dengan keizinan isteri bagi meluluskan permohonan suami. Ada kes yang mana isteri izinkan suaminya berpoligami tetapi Mahkamah menolak permohonan tersebut kerana tidak memenuhi syarat yang ditetapkan. Tujuan, Mahkamah memanggil isteri-isteri ke Mahkamah sebagai Defendan adalah bagi memastikan hak-hak isteri dan anak-anak telah ditentukan semasa perbicaraan seperti hak nafkah, hak giliran dan harta sepencarian.