
<p>
	A new comment has been made on <a href='http://www.mahsyariahmelaka.gov.my/'>Mahkamah Syariah Negeri Melaka</a> in an item that you follow	<br/>
	<b>
		From:
	</b>
	pegawai penyelidik<br/>
	<b>
		Text	</b>
	Wa'alaikumussalam,

Berkaitan persoalan tersebut, Perceraian secara hakam hendaklah dimulakan dengan tuntutan perceraian oleh isteri mengikut Seksyen 47, Akta atau Enakmen Undang-undang Keluarga Islam negeri-negeri. Seksyen 47 (14) Enakmen Undang-undang Keluarga Islam (9Negeri Melaka) 2002 menyatakan:

Jika jawatankuasa

Jika jawatankuasa mengemukakan kepada Mahkamah suatu perakuan bahawa ia tidak dapat mencapai perdamaian dan tidak dapat memujuk pihak-pihak itu supaya hidup semula bersama sebagai suami isteri, Mahkamah hendaklah menasihati suami itu melafazkan satu talaq di hadapan Mahkamah, dan jika Mahkamah tidak boleh mendapatkan suami itu hadir di hadapan Mahkamah untuk melafazkan satu talaq, atau jika suami itu enggan melafazkan satu talaq, maka Mahkamah hendaklah merujuk kes itu kepada Hakam untuk tindakan menurut seksyen 48.

Seksyen 48. Timbang tara oleh Hakam.

(1) Jika Mahkamah berpuas hati bahawa perkelahian (shiqaq) sentiasa berlaku antara pihak-pihak kepada suatu perkahwinan, Mahkamah boleh melantik, mengikut Hukum Syarak, dua orang penimbang tara atau Hakam untuk bertindak masing-masing bagi pihak suami dan isteri itu.

(2) Dalam melantik Hakam di bawah subseksyen (1), Mahkamah hendaklah, jika boleh, memberikan keutamaan kepada saudara-saudara terdekat pihak-pihak itu yang tahu akan hal keadaan kes itu.

(3) Mahkamah boleh memberikan arahan-arahan kepada Hakam tentang hal menjalankan penimbang taraan dan mereka hendaklah menjalankannya mengikut arahan-arahan itu dan Hukum Syarak.

(4) Jika Hakam tidak dapat bersetuju, atau jika Mahkamah tidak berpuas hati dengan cara mereka menjalankan penimbangtaraan itu, Mahkamah boleh memecat mereka dan melantik Hakam yang lain bagi menggantikannya.

(5) Hakam hendaklah berusaha untuk mendapatkan kuasa penuh daripada prinsipal mereka masing-masing dan boleh, jika kuasa mereka membenarkan, melafazkan satu talaq di hadapan Mahkamah jika dibenarkan oleh Mahkamah, dan jika demikian halnya, Mahkamah hendaklah merekodkan lafaz satu talaq itu, dan menghantar suatu salinan rekod itu yang diperakui itu kepada Pendaftar yang berkenaan dan kepada Ketua Pendaftar untuk didaftarkan.

(6) Jika Hakam berpendapat bahawa pihak-pihak itu patut bercerai tetapi tidak dapat memerintahkan perceraian kerana apa-apa sebab, Mahkamah hendaklah melantik Hakam yang lain dan hendaklah memberikan kepada mereka kuasa untuk memerintahkan perceraian dan hendaklah, jika mereka berbuat demikian, merekodkan perintah itu dan menghantar suatu salinan rekod itu yang diperakui kepada Pendaftar yang berkenaan dan kepada ketua Pendaftar untuk didaftarkan.

(7) Melainkan jika dia ialah anggota keluarga terdekat pihak-pihak itu, maka tiada seorang pun atau Peguam Syarie boleh dibenarkan hadir atau mewakili mana-mana pihak di hadapan Hakam

Jika:

Suami tidak hadir di mahkamah atau enggan melafazkan satu talak, maka mahkamah hendaklah merujuk kes itu kepada hakam untuk tindakan menurut Seksyen 48.

Pada peringkat ini, hakam mengambil alih tugas seterusnya melalui dua peringkat:

Peringkat pertama daripada kalangan wakil suami isteri

Hakam ini tidak mempunyai kuasa menceraikan pasangan, sekadar memberi kata putus berkenaan keadaan rumah tangga pasangan.

Peringkat kedua, hakam dilantik oleh mahkamah syariah dengan kuasa untuk menceraikan.

Suami langsung tidak mempunyai kuasa menghalang perceraian itu dan ia sah di sisi hukum syarak serta undang-undang.

Terima Kasih
</p>
<p>
	To view the comment please <a href='http://www.mahsyariahmelaka.gov.my/index.php?option=com_comment&task=comment.gotocomment&id=1141'>click here</a>.</p>
<p>
	To unsubscribe from future notifications please <a href='http://www.mahsyariahmelaka.gov.my/index.php?option=com_comment&task=comment.unsubscribe&id=1141&hash=627a2db382e5c3aad6040a01447c726e&mail=amymie85@yahoo.com'>click here</a>.</p>
<p>
	Please do not respond to this message as it is automatically generated and is for information purposes only.</p>