Waalaikumusalam, terima kasih di atas pertanyaan

1) Jika seseorang suami itu melafazkan cerai ke atas isterinya ketika isterinya sedang haid, maka lafaz tersebut adalah sah dan jatuh talak. Namun perbuatan suami itu adalah haram dan dikira berdosa kerana menceraikan isteri ketika haid.

2)Mengikut mazhab Syafie, eddah dikira dengan tempoh tiga kali suci. Jika seseorang itu dicerai ketika haid, selepas haid itu tamat, datanglah tempoh suci, maka tempoh itu dikira sebagai suci yang
pertama.

3)Seksyen 125 Enakmen Undang-undang Keluarga Islam (Negeri Melaka)2002 menyatakan :-

Seseorang lelaki yang menceraikan isterinya dengan melafazkan talaq dalam apa-apa bentuk di luar Mahkamah dan tanpa kebenaran Mahkamah itu melakukan suatu kesalahan dan hendaklah dihukum denda
tidak melebihi satu ribu ringgit atau pemenjaraan selama tempoh tidak melebihi enam bulan atau kedua-dua denda dan pemenjaraan itu.

Sekian