 JASIN, 8 Mei 2015 -- Penubuhan sebuah Mahkamah Rendah Syariah Wilayah di Sungai Rambai akan membantu mempercepatkan pengurusan serta perbicaraan kes di bawah bidang kuasa mahkamah ini seperti nikah dan penceraian . Ketua Hakim Syarie Mahkamah Syariah Negeri MelakaTuan Mohd Radzi Abd Latif berkata penubuhan mahkamah ini merupakan inisiatif yang sangat bermanfaat kepada masyarakat Islam terutamanya di kawasan Jasin kerana ia dapat membantu mempercepatkan penyelesaian sesuatu kes. 