Terima kasih kerana bertanya.

Wasiat dalam Islam adalah tidak lebih dari satu pertiga dari harta tinggalan, samada wasiat kepada ahli waris atau bukan ahli waris. Melainkan sekiranya semua ahli waris bersetuju atau bersepakat untuk melaksanakan wasiat lebih dari satu pertiga.

Kaedah yang terbaik untuk pemberian harta kepada anak angkat adalah secara hibah. Hibah adalah pemberian semasa 
hidup manakala wasiat adalah pemberian yang  terlaksana selepas mati. 

Puan dinasihatkan untuk bertemu dengan peguam syarie untuk melakukan akad hibah secara bertulis, bagi mengelakkan masalah pada kemudian hari. 
