1. Puan boleh mendapatkan maklumat pendaftaran perkahwinan di Pejabat Agama Islam yang berhampiran dengan tempat kediaman puan. Ini kerana pendaftaran perkahwinanan hanya dilakukan oleh Jabatan Agama Islam, bukan Mahkamah Syariah.

2. Setiap perkahwinan poligami yang didaftarkan di Jabatan Agama Islam, perlu mendapat kebenaran daripada Mahkamah Syariah terlebih dahulu. Sekiranya perkahwinan tidak mendapat kebenaran dari Mahkamah Syariah (seperti kahwin di luar negeri), pihak-pihak perlu mendapatkan pengiktirafan nikah daripada Mahkamah Syariah, sekiranya perkahwinan poligami tidak mendapat kebenaran mahkamah atau belum lagi diiktiraf oleh Mahkamah Syariah, maka perkahwinan tersebut tidak boleh didaftarkan di Pejabat Agama Islam. Seseorang lelaki yang berpoligami tanpa kebenaran Mahkamah boleh dikenakan hukuman sepertimana yang dinyatakan dalam Seksyen 124 Enakmen Undang-Undang Keluarga Islam (Negeri Melaka) 2002 iaitu \"Seseorang lelaki yang berkahwin lagi di mana-mana tempat dalam masa perkahwinannya masih berterusan tanpa mendapat kebenaran secara bertulis terlebih dahulu daripada Mahkamah melakukan suatu kesalahan dan hendaklah dihukum denda tidak melebihi satu ribu ringgit atau pemenjaraan selama tempoh tidak melebihi enam bulan atau kedua-dua denda dan pemenjaraan itu\".


3. Semasa membuat permohonan untuk mendapatkan kebenaran dari Mahkamah, pemohon mesti mengemukakan surat pernikahan berserta dengan permohonan tersebut.

4. Tidak, bidangkuasa Mahkamah hanyalah membicarakan dan memutuskan sesuatu kes yang dikemukakan kepada Mahkamah. Pihak-pihaklah yang mesti memulakan prosiding kes, seterusnya mengemukakan bukti-bukti dan saksi-saksi kepada Mahkamah.

5. Sekiranya suami memohon kebenaran kepada Mahkamah untuk berpoligami, Mahkamah mempunyai budi bicara untuk memanggil mana-mana saksi termasuk isteri pemohon bagi membantu Mahkamah dalam memutuskan perkara tersebut.