Isteri saya telah menuduh saya menghisap dadah dengan terjumpanya bahan haram tu dirumah kami. Pada hakikat yang sebenarnya bahan haram tersebut bukan kepunyaan saya tetapi kepunyaan kawan saya yang tertinggal barang tersebut ketika menumpang dirumah saya ketika ketiadaan isteri saya dirumah.
Walau apapun, yang pastinya saya tidak menghisap dadah dan saya tidak ada cara untuk mejelaskan hal ini kerana ia tidak mempercayainya. Hal ini telah ia adukan kepada ibu bapanya. Akibat terjumpanya bahan tersebut, isteri saya telah lari meninggalkan saya dan balik ke rumah ibubapanya di sebuah negeri di Pantai Timur dengan membawa anak. ( Kami ada seorang anak lelaki berumur 2tahun 2 bulan. Usia perkawinan kami baru 3 tahun. 
Saya amat menyanyangi isteri dan anak saya. Ketika dia meninggalkan saya dengan kembali ke rumah ibubapanya, beliau tidak lansung memberitahu saya. Apabila saya pulang ke rumah saya dapati isteri dan anak saya tiada dirumah. Seminggu selepas itu saya dapat tahu bahawa beliau telah kembali ke rumah ibubapanya.
Bagaimanakah cara untuk saya tidak bercerai dengan isteri saya. Saya seboleh-bolehnya tidak mahu menceraikan isteri saya kerana saya amat kesian pada anak saya yang masih kecil. Kesan penceraian ini amat berat untuk ditanggung terutama sekali kepada anak saya.
Seandainya saya ditakdirkan juga bercerai, apakah saya boleh mendapatkan hak jagaan terhadap anak saya. Untuk pengetahuan isteri saya berumur 23 tahun dan saya 37 tahun. Saya bekerja dengan kelulusan Sarjana muda dan isteri saya baru bekerja secara kontrak dan hanya mempunyai sijil sahaja.