 9 Julai 2021 | 28 Zulkaedah 1442H (Jumaat) - Mahkamah Syariah Negeri Melaka (MSNM) telah mengadakan "BICARA SANTAI MSNM SIRI 1" sebagai medium perkongsian ilmu bertajuk "Prosiding Saman Penghakiman" secara dalam talian menggunakan aplikasi Webex pada jam 10.00 pagi. Program ini telah disertai seramai 22 orang pegawai dan kakitangan MSNM. Slot pada hari ni dibentang oleh Cik Siti Aishah Binti Kamarudin, Penolong Pengarah Kanan Seksyen Bahagian Sokongan Keluarga Negeri Melaka dan Puan Aisah Binti Saleh, Hakim Mahkamah Rendah Syariah Daerah Jasin. Dalam ucapan aluan oleh Tuan Mohd Zulkhairi bin Aziz, Ketua Pendaftar, beliau menyeru agar ianya dapat dijadikan secara berkala dan cetusan idea YAA Datuk Mohd Nadzri Bin Hj Abdul Rahman, Ketua Hakim Syarie ini adalah sangat penting bagi mencari kata sepakat dan penyelarasan bagi semua dewan Mahkamah di Mahkamah Syariah Negeri Melaka. Pelbagai isu telah dapat diselesaikan dan pandangan serta idea telah dilontarkan dalam perbincangan ini. YAA Datuk Mohd Nadzri Bin Hj. Abdul Rahman, Ketua Hakim Syarie MSNM dalam ucapan penutup nya berharap agar program seperti ini dapat memberikan kefahaman tentang isu-isu perundangan yang timbul dan suatu resolusi dapat dicapai. Program berakhir pada jam 12.15 tengahari dengan bacaan tasbih kaffarah dan surah Al-Asr. 