Fungsi BSK adalah untuk membantu golongan ibu tunggal yang telah mendapat perintah nafkah anak daripada mahkamah, walaubagaimanapun perintah ini tidak dipatuhi oleh bekas suami. Bantuan yang diberikan berbentuk 1. khidmat nasihat dan penyelesaian di luar mahkamah, 2. perkhidmatan tindakan undang-undang dan 3. bantuan kewangan selama 6 bulan. Sejak ditubuhkan fungsi 1 berjaya membantu golongan ini dengan menyedarkan bekas suami supaya kembali membayar nafkah anak. fungsi ke 2, merupakan tindakan tegas daripada pihak BSK dengan membantu menfailkan tindakan undang-undang kepada bekas suami yang tidak mematuhi Perintah Mahkamah tersebut. Tindakan ini dibuat melalui bantuan peguam Jabatan Bantuan Guaman. Fungsi ke 3, merupakan bantuan kewangan berdasarkan perintah yang diluluskan oleh Mahkamah selama 6 bulan kepada ibu tunggal tersebut. Bantuan ini akan dikutip semula daripada bekas suami melalui tindakan Penguatkuasaan dan Pelaksanaan Perintah. 
Maklumat yang dikemukakan melalui laman web ini adalah maklumat asas dan untuk keterangan lanjut berkaitan tatacara memohon, adalah dengan berhubung terus dengan pihak BSK atau Mahkamah Syariah dengan mengisi maklumat yang diperlukan.Pegawai kami akan menjawab dan melayani kemushkilan yang pihak puan hadapi. Terima Kasih