1. Persoalan tersebut diatas merupakan konflik undang-undang yang tidak ada kata penamat. Ini kerana sebagai Islam puan berhak membuat tuntutan nafkah eddah dan nafkah anak selepas perceraian di Mahkamah Syariah. Walaubagaimanapun, disebabkan peruntukan undang-undang menyatakan Enakmen Keluarga Islam hanya terpakai kepada orang Islam sahaja menyebabkan bekas suami puan yang bukan beragama Islam tidak tertakluk kepada Perintah tersebut walaupun Mahkamah Syariah telah menyatakan
perintahnya. Walaubagaimanapun, sekiranya puan berkahwin dengan bekas suami di bawah Undang-undang sivil iaitu, Akta Memperbaharui Undang-Undang (Perkahwinan dan Perceraian) 1976,puan boleh membuat tuntutan nafkah diri dan nafkah anak di Mahkamah Tinggi Sivil.
2. Tidak benar. Di dalam Undang-Undang Islam, Nafkah diri isteri selepas perceraian (selain fasakh) adalah selama tempoh eddah iaitu 3 kali suci. Manakala, nafkah diri dalam undang-undang sivil ialah seumur hidup isteri selagi mana beliau tidak berkahwin lagi ataupun tidak hidup dalam kemaksiatan.
3. Anak tak sah taraf ialah Seorang anak yang dilahirkan di luar nikah iaitu samada berpunca daripada perbuatan zina atau dirogol atau melalui cara saintifik yang bertentangan dengan hukum Syara`. Hak menanggung nafkah anak ini adalah kepada ibu kerana dinasabkan kepada ibu, begitu juga hak hadanah.
4. Penguatkuasaan Perintah nafkah ialah suatu perintah yang dikeluarkan oleh mahkamah setelah suatu perintah itu tidak dipatuhi oleh pihak-pihak sama ada dengan dikuatkuasa perintah tersebut melalui perintah penyitaan dan penjualan harta penghutang penghakiman ataupun melalui perintah pengkomitan ke penjara.
5. Nafkah anak angkat adalah terletak kepada bapa angkat, dan mahkamah boleh membuat apa-apa perintah yang perlu bagi menjaga kebajikan anak tersebut.
6. Isteri yang diceraikan dengan talaq bain tidak boleh menuntut nafkah eddah. Walaubagaimanapun beliau berhak mendapat nafkah tempat tinggal dalam tempoh eddah tersebut. Sekiranya hamil, nafkah tempat tinggal adalah selama tempoh
hamil tersebut.