Waalaikumusalam..
Tanah peninggalan bapa encik tersebut merupakan harta pusaka yang perlu difaraidkan diantara waris si mati. Dalam kes ini, waris-waris bersetuju menyerahkan tanah tersebut kepada ibu (sila pastikan peletakan nama ibu tersebut adakah sebagai pemegang amanah ataupun hak milik). Sekiranya sebagai hak milik, ibu boleh selepas itu memindahkan harta tersebut dan menukar hak milik kepada encik. Harta tersebut telah menjadi harta encik, terpulang kepada encik untuk menjual dan membahagikan sesama adik beradik termasuk abang tiri encik. Pengiraan faraid adalah tidak terpakai dalam hal ini. Sekiranya ingin menggunakan pengiraan faraid sebagai rujukan bolehlah ke MENU FARAID dalam laman web ini. 
PERLU DIINGAT : tanah yang dinyatakan itu bukan lagi harta pusaka peningalan bapa kerana waris yang layak telah ibra\' bahagian masing-masing kepada ibu. kemudian ibu pula ibra\' kepada encik. Ia adalah tanah encik.walaubagaimanapun bagi menjaga silaturahim dikalangan adik beradik usaha encik untuk membahagikan hasil penjualan tanah tersebut merupakan usaha yang murni.