Assalamualaikum wrm. wbt en. Anwar Hashim,

Terima kasih atas pertanyaan tuan,

Sukacita saya memaklumkan bahawa lafaz talak yang dikaitkan dengan sesuatu janji atau perbuatan merupakan lafaz talak yang dibuat secara taklik. Lafaz talak akan jatuh sekiranya berlaku perkara yang telah ditaklikkan dan lafaz tersebut adalah mengikat sampai bila-bila selagi masih dalam tempoh perkahwinan dengan isteri yang ditaklikkan.

berdasarkan lafaz yang telah dibuat oleh pihak tuan, jelas bahawa lafaz talak tersebut telah dibuat secara taklik iaitu \" jika saya berjumpa lagi dengan bekas teman wanita jatuh satu talak ke atasnya\". Lafaz ini merupakan lafaz sarih kerana terkandung perkataan talak dan akan jatuh satu talak jika pihak tuan berjumpa dengan bekas teman wanita. Justeru itu, untuk mengelakkan perkara jatuh talak, pihak tuan dinasihatkan supaya tidak berjumpa dengan bekas teman wanita.

Walau bagaimanapun, sekiranya berlaku hal sedemikian pihak tuan hendaklah merujuk kepada Mahkamah Syariah sama ada jatuh atau tidak talak kerana kuasa untuk menentukan sama ada jatuh atau tidak adalah terletak pada Hakim Syarie. hakim Syarie akan meneliti kesemua keterangan pihak-pihak sebelum membuat sesuatu keputusan.

Sekian, terima kasih.