Assalamualaikum Tuan/Puan yang dirahmati Allah..

Saya ingin meminta pandangan/penyelesaian terhadap situasi yang saya hadapi sekarang. Untuk pengetahuan Tuan/Puan, saya telah berkahwin selama 20 tahun dan mempunyai anak seramai 4 orang (sulung ialah anak angkat). Selama tempoh itu, saya tidak pernah gagal memberi nafkah kepada keluarga saya. Isteri saya ialah surirumah sepenuh masa. Sikap isteri saya yang tak endahkan keperluan harian saya dan sering bercakap kasar membuatkan kami sering bergaduh. 

Pada tahun lepas, saya telah berkenalan dengan seorang wanita. Dia bekerja di kota dan setiap minggu balik ke kampung untuk menzirahi ibu dan adiknya. Sikapnya yang mengambil berat dan lemah-lembut membuatkan saya ingin mengambilnya sebagai isteri. Hubungan saya dengan ahli keluarganya sangat baik dan saya tidak berselindung tentang status saya yang sudah berkahwin. Kami merancang untuk berkahwin pada tahun ini. 

Isteri saya telah mengetahui hubungan saya dengan wanita itu. Saya pernah memfailkan Pemohonan Berpoligami dan surat itu dihantar ke rumah. Isteri saya mengamuk dan tidak ambil pusing tentang permohonan itu. Oleh yang demikian, isteri saya telah menghina dan menjatuhkan maruah saya dengan bercerita hal rumahtangga kepada jiran tetangga, keluarganya dan juga keluarga saya. Saya mengambil tindakan untuk berdiam diri.

Dalam 4 bulan kebelakangan ini, bisnes saya jatuh teruk dan saya tidak dapat menanggung perbelanjaan keluarga sepenuhnya. Isteri saya mengambil upah untuk menjaga budak di rumah kami. Dia terus menghina keadaan saya yang sedang susah. Situasi saya ini juga diketahui oleh wanita itu. Dia amat memahami malah turut membantu saya dari segi perancangan bisnes. 

Isteri saya secara senyap-senyap telah menghubungi Mahkamah Syariah. Dalam hal ini, apakah yang perlu saya buat sekiranya:

1. Dia memfailkan tuntutan cerai dan nafkah anak-anak sedangkan saya hanya tidak mampu menanggung perbelajaan keluarga dalam 4 bulan yang lepas. Selama ini saya telah memenuhi keperluan keluarga secukupnya.

2. Bolehkah dia menyaman saya disebabkan saya mempunyai hubungan dengan wanita lain sedangkan saya memang mahu mengahwini wanita ini dan telah pun memfailkan Permohonan Berpoligami dan dia tidak mengendahkannya?

3. Dia sebagai isteri telah menghina dan menjatuhkan maruah saya dihadapan keluarganya, keluarga saya dan jiran tetangga. Dia juga telah menggigit belakang badan saya sehingga luka dan meninggalkan kesan sewaktu kami bergaduh. Saya telah mendapatkan rawatan di hospital tetapi saya tidak membuat laporan polis berkenaan hal ini. Dakwaan apakah yang boleh saya buat di Mahkamah Syariah berhubung perkara ini?

Sekian, terima kasih.