Waalaikum salam. Terima kasih Puan Nainmuaidi atas soalan. Berikut adalah jawapan kepada soalan Puan :

Apabila seseorang lelaki berhasrat untuk berpoligami, beliau hendaklah memfailkan permohonan kebenaran berpoligami di Mahkamah Tinggi Syariah di mana tempat beliau bermastautin. Puan selaku isteri sedia ada akan diberi notis untuk hadir pada tarikh pendengaran oleh mahkamah. Puan akan diambil keterangan berhubung dengan permohonan suami untuk berpoligami. Kebenaran isteri pertama bukanlah menjadi syarat utama untuk permohonan kebenaran poligami diluluskan oleh mahkamah. Walaubagaimanapun tahap kemampuan suami adalah menjadi asas utama kepada mahkamah untuk memberikan kebenaran berpoligami. 