Assalamualaikum Wrt Wbt, 

Adalah dimaklumkan bahawa Encik Razali boleh memfaikan tuntutan hak akses ke atas anak-anak ke Mahkamah Tinggi Syariah. Sila klik bahagian Form atau Borang yang boleh dimuat turun dalam laman web ini.  Tuntutan tersebut akan diagihkan ke Majlis Sulh untuk diperbincangkan secara baik dengan bekas isteri. Jika Encik Razali yang memohon hak akses, Encik Razali akan dinamakan sebagai Plaintif manakala bekas isteri sebagai Defendan. Jika ada persetujuan bersama dalam Majlis Sulh tersebut berkenaan dengan hak akses Encik Razali ke atas anak,dan hak jagaan diberikan kepada bekas isteri,  perkara tersebut akan selesai pada peringkat Majlis Sulh, Namun jika tidak selesai, kes tersebut perlu dibicarakan di hadapan Hakim. Kebiasaannya berkenaan hak akses boleh diselesaikan secara baik di dalam Majlis Sulh jika kedua-dua pihak dapat bertolak ansur. 


Situasi akan berbeza jika tuntutan hak jagaan anak telah difailkan oleh pihak bekas isteri. Bekas isteri akan dinamakan sebagai Plaintif dan Encik dinamakan sebagai Defendan. Namun kes ini masih juga perlu diagihkan ke Majlis Sulh untuk dibincangkan dan akan melalui proses yang sama seperti yang dinyatakan di atas. Jika Encik tidak dapat akses pada setiap minggu berkemungkinan di dalam Majlis Sulh akan terhasil jadual perjumpaan dengan anak tersebut yang lebih baik dan berkualiti. 

Maka, Encik Razali boleh terus failkan tuntutan untuk akses ke atas anak tersebut di Mahkamah ini jika masih tiada tuntutan hak jagaan anak difailkan oleh bekas isteri.  

Terima Kasih.