Waalaikum salam. 

Sebaiknya puan perlu berbincang terlebih dahulu perkara ini dengan suami. Sekiranya pengabaian terhadap kehendak agama masih berterusan, puan boleh membawa kepada pihak keluarga.

Namun sekiranya mahu mengelakkan aib di kalangan keluarga, puan boleh merujuk unit kaunseling pejabat agama yang berdekatan. Pihak Jabatan Agama setempat memang menganjurkan sesi kaunseling keluarga.

Di akhir sesi kaunseling, laporan akan dikeluarkan oleh pegawai runding atau kaunselor yang menyarankan samada masalah puan wajar diselesaikan diluar Mahkamah atau sebaliknya.

Mahkamah adalah tempat terakhir untuk menyelesaikan masalah. Puan dinasihatkan untuk mengambil langkah wajar terlebih dahulu seperti berunding atau hadir sesi kaunseling sebelum memfailkan kes cerai ke Mahkamah Syariah.
