W.salam puan Siti,

Terima kasih atas soalan yang diajukan,

Benar sebagaimana yang puan nyatakan bahawa sekiranya pihak Mahkamah Syariah telah mengesahkan pernikahan puan sebagai sah menurut Hukum Syarak maka Pejabat Agama Islam yang berbidangkuasa akan mendaftarkan pernikahan puan dan suami. Pendaftaran nikah itu penting kerana ia berkait rapat dengan sebarang isu-isu lain yang timbul seperti pendaftaran anak,harta pusaka ( sekiranya berlaku kematian salah satu pihak ), tuntutan kemudian ( sekiranya berlaku penceraian ) seperti nafkah, harta sepencarian, mut\'ah dsbnya. Jika tidak dibuat seolah-olah pernikahan itu tidak wujud di Malaysia dan boleh memberi masalah kepada puan dan suami.

Sekian, terima kasih. Semoga jawapan saya dapat membantu puan.