 6 Mei 2015 – Seramai 7 orang wakil daripada Mahkamah Syariah Wilayah Persekutuan yang terdiri daripada Unit Pertadbiran dan Rekod termasuk Ketua Hakim Syarie MSWP, YAA Datuk Mahammad bin Ibrahim telah mengadakan lawatan kerja ke Unit Rekod Mahkamah Syariah Negeri Melaka. Lawatan tersebut bertujuan untuk meninjau dan berkongsi pengalaman dalam menguruskan aset dan fail-fail jabatan dengan lebih efesien dan berkesan. Lawatan kerja ini bermula pada jam 10 pagi dengan ucapan aluan daripada Ketua Pendaftar MSNM, Tuan Abu Suffian bin Abu Yaziz dan sedikit taklimat berkenaan dengan pengurusan aset dan rekod fail-fail daripada Penolong Tadbir MSNM, Encik Sazali bin Ibrahim. Selesai taklimat, sesi perkongsian ilmu dan pengalaman di antara kedua belah pihak berkaitan pengurusan aset dan rekod bermula. Setelah itu, peserta lawatan di bawa melawat ke bilik rekod dan aset di bahagian pentadbiran untuk melihat penyimpanan fail-fail menggunakan kotak magic cube dan almari khas yang tersusun kemas dan teratur. Mereka juga diterangkan berkenaan kaedah pencarian fail dalam masa yang pantas melalui kaedah sistem ez-trace. Sebelum berangkat pulang, para peserta menjamu selera makan tengahari di dalam bilik mesyuarat Saidina Umar. Program lawatan berakhir dengan sesi bergambar di tangga hadapan Kompleks Mahkamah Syariah Negeri Melaka bersama dengan Ketua Hakim Syarie MSNM, YAA Mohd Radzi bin Abd.Latiff sebagai tanda kenang-kenangan. Ketua Hakim Syarie MSNM juga sempat menyatakan hasrat untuk mengadakan kunjungan balas ke MSWP pada masa akan datang. Semoga lawatan ini dapat mengeratkan hubungan silaturrahim di antara kedua belah pihak dan memberikan pengkongsian ilmu yang bermanfaat. Disediakan oleh :Abdul Karim bin Ibrahim 