 25 Oktober 2019|25 Safar 1441H (Jumaat) - MSNM telah melancarkan Jom X Break iaitu senaman regangan di tempat kerja dan waktu kerja secara ringkas. Senaman ini bertujuan untuk meningkatkan fleksibiliti dan memberi relaksasi kepada otot. Semua warga MSNM yang juga melibatkan warga kerja dari MRS Alor Gajah dan MRS Jasin turut terlibat sama-sama menyertai pelancaran program ini yang di lancarkan oleh YAA Datuk Mohd Nadzri bin Abd Rahman, Ketua Hakim Syarie MSNM. Senaman X Break ini boleh menjadikan warga penjawat awam khususnya di MSNM akan lebih segar, cergas, bertenaga dan fokus untuk bekerja. Senaman ini akan dilaksanakan secara dua kali sehari iaitu 15 minit pada sebelah pagi dan 15 minit pada petang setiap hari. YAA Ketua Hakim Syarie semasa ucapannya menyarankan semua warga MSNM supaya terus komited melaksanakan senaman supaya badan sentiasa sihat, cergas dan cerdas dalam melaksanakan tugas sesuai dengan pepatah arab Al aqlu Salim fi jismi salim dan menjadikan YAB Perdana Menteri sbg contoh dan ikutan yang baik dalam mengekalkan kesihatan beliau. Disediakan Oleh: Abu Suffian Bin Abu Yaziz 