Assalamualaikum...

Saya mempunyai seorang adik perempuan dan telah berkahwin dengan seorang lelaki berasal dari Sabah. Perkahwinan ini telah dilangsungkan di sempadan Thailand pada tahun 2004. Masalahnya sehingga ke hari ini saya tidak mengetahui status perkahwinan mereka, samada dah berdaftar di Malaysia atau belum. Satu lagi kemusykilan ialah pernikahan berwalikan hakim, sedangkan bapa saya masih hidup dan saya sendiri sebagai abang yang sulung pun masih hidup. Minta diperjelaskan oleh pihak tuan.

Masalah kedua, baru-baru ini telah didapati, adik ipar saya telah menjalin hubungan sulit dengan pihak ketiga. Keluarga Pihak ketiga telah dimaklumkan oleh beliau(adik ipar) bahawa beliau telah bercerai dengan isteri (adik saya). Jadi status beliau sekarang ialah duda anak satu. Perkara ini telh diketahui oleh saya dan keluarga melalui perbualan telefon dengan keluarga pihak ketiga. Persoalannya, bagaimana kedudukan hubungan suami-isteri? Adakah telah jatuh talak? Apa tindakan yang boleh saya buat?

Besarlah harapan saya jika pihak tuan dapat memberi sedikit maklumat kepada saya. Sekian terima kasih