W.salam puan,

Terima kasih atas pertanyaan yang dikemukakan.
Sukacita saya memaklumkan bahawa sekiranya sesuatu pernikahan yang dilangsungkan di luar negara atau mana-mana tempat tanpa kebenaran Pendaftar perlu membuat pengesahan dari Mahkamah Syariah bahawa pernikahannya adalah sah menurut Hukum Syarak.

Justeru, langkah pertama yang perlu puan atau suami lakukan adalah membuat pengesahan pernikahan di Mahkamah Syariah sama ada pernikahan puan dengan suami telah sah atau tidak menurut Hukum Syarak. Sekiranya Mahkamah berpuashati bahawa prnikahan itu telah sah menurut Hukum Syarak, barulah Mahkamah akan perintahkan untuk pernikahan itu didaftarkan melalui Pendaftar Nikah Cerai dan Rujuk Jabatan Agama Islam negeri. Pendaftaran pernikahan ini penting bagi tujuan tidak timbul apa-apa dakwaan bahawa puan dan suami bukan suami isteri atau jika timbul apa-apa tuntutan di kemudian hari. Tempoh masa tersebut bergantung kepada secepat mana puan atau suami memfailkan permohonan pengesahan nikah. Dinasihatkan puan atau suami pergi terlebih dahulu ke pejabat agama yang berdekatan untuk Pendaftar NCR panjangkan permohonan puan dan suami ke Mahkamah Syariah.

Terima kasih, semoga jawapan tersebut dapat membantu puan.