 27 Februari 2015 - Perhimpunan bulanan pembuka Tahun 2015 MSNM bil.1 2015 telah berjaya diadakan pada 27 Februari 2015 bertempat di aras 4,kompleks Mahkamah Syariah Negeri Melaka. Perhimpunan tersebut melibatkan semua pegawai dan kakitangan MSNM. Kehadiran turut diambil untuk dimasukkan kedalam sistem pengiraan tujuh hari berkursus setahun. Perhimpunan bulanan ini dimulakan dengan ucapan Pengerusi Majlis iaitu Encik Fadhil Bin Duamit dan nyanyian lagu Negaraku, Nasyid Asma Ul Husna dan Melakaku Maju Negeriku Sayang, Melaka Negeri Bandar Teknologi Hijau dan 5S. Majlis diteruskan dengan bacaan doa oleh Encik Ahmad Hambali Bin Mohamad Ali bagi memberkati perhimpunan tersebut. Seterusnya ucapan dan beberapa makluman penting disampaikan oleh Ketua Pendaftar, Tuan Abu Suffian Bin Abu Yaziz. Antaranya pemakluman mengenai pelbagai program yang telah berjaya dijalankan oleh MSNM bermula awal Januari hingga Februari tahun 2015, antaranya ialah Program Maulidul Rasul dan Muzakarah Hakim dan Sasaran Kerja Tahunan (SKT) Di Pangkor dan Misi Sukarelawan Bantuan Banjir di Pahang. Ketua Pendaftar turut memaklumkan beberapa program bakal dijalankan iaitu Audit AIKP,Pertandingan Pejabat Peringkat Negeri dan Inspektorat Klasifikasi Fail sebagai persediaan semua warga MSNM. Sering diingatkan juga setiap kali perhimpunan iaitu persediaan untuk Majlis Perasmian Kompleks MSNM yang bakal ditetapkan tarikh pada bila-bila masa sahaja.Warga MSNM yang menghadapi musibah diingatkan supaya tabah menghadapi dugaan yang sedang dihadapi. Selesai ucapan Ketua Pendaftar, penyampaian tazkirah ringkas dan teguran oleh Ketua Hakim Syariah MSNM, YAA Tuan Mohd Radzi Bin Abd Latif turut diselitkan dalam ucapan untuk dijadikan iktibar dan peringatan kepada semua pegawai dan kakitangan MSNM. Antara perkara yang diingatkan ialah warga MSNM sentiasa berusaha meningkatkan prestasi supaya berjaya mendatangkan impak kepada kualiti jabatan. Beliau juga mengambil kesempatan mengucapkan tahniah kepada penerima anugerah APC dan penerima AKPM Tahun 2014 yang telah diadakan pada 10 Februari 2015 dalam MAPAN. Beliau juga turut melahirkan rasa bangga atas kejayaan program-program yang telah berjaya dilaksanakan oleh MSNM. Selesai ucapan, tayangan montaj misi sukarelawan banjir MSNM yang telah diadakan di Pahang pada bulan Februari yang lepas kemudian penyampaian sijil pengharaan kepada sukarelawan-sukarelawan tersebut. Perhimpunan Bulanan Pembuka bagi Tahun 2015 MSNM berjalan dengan lancar dan mendapat kerjasama semua warga MSNM. Perhimpunan diakhiri dengan bacaan doa penutup majlis. Warga MSNM dijamukan dengan jamuan yang telah disediakan. Disediakan oleh:Pn.Izzah Hanani Binti Suhaimi 