<div align="justify">6 Mac 2014 - Mahkamah Syariah Negeri Melaka (MSNM) telah menjadi tuan rumah bagi Program Penerangan Klasifikasi Fail JKSM/JKSN/MSN Zon Selatan 2014. Program anjuran Bahagian Pendaftaran, Keurusetiaan dan Rekod (BPKR), JKSM ini turut disertai&nbsp; oleh 18 orang pegawai dan kakitangan MSNM merangkumi unit pentadbiran, ketua-ketua unit dan juga penolong pendaftar setiap mahkamah daerah. 5 orang kakitangan dan pegawai Jabatan Kehehakiman Syariah Negeri Johor (JKSNJ) turut dijemput menyertai program ini.</div><div align="justify"><br />Program ini dimulai dengan ucapan alu-aluan oleh Pengarah&nbsp; BPKR, JKSM iaitu Tuan Abas bin Nordin seterusnya ucapan balas dari Ketua Pendaftar, MSN Melaka iaitu Tuan Abu Suffian bin Abu Yaziz. Seterusnya, sesi penerangan mengenai sejarah gerak kerja awal mengenai klasifikasi fail JKSM&nbsp; oleh Penolong Pengarah Kanan Seksyen Rekod JKSM iaitu Puan Noormawati binti Mohd Zaini. Setelah itu sesi penerangan lanjut mengenai kod-kod klasifikasi serta latih amal turut dimuatkan di dalam program yang dibimbing oleh dua orang pegawai daripada Arkib Negara Malaysia (ANM) yang berkhidmat di JKSM iaitu Encik Norazme bin Mohd Nor dan juga Encik Mohd Amirul bin Abu Bakar.</div><div align="justify"><br />Objektif utama program ini diadakan adalah untuk memberikan kefahaman dan latihan kepada pegawai dan kakitangan MSNM dan JKSNJ berkenaan perlaksanaan sistem klasifikasi kod fail terbaru JKSM untuk digunapakai di jabatan masing-masing. Selain itu, sesi latihan mengubah penggunaan kod fail baru terhadap kod fail lama turut diadakan bagi tujuan meningkatkan kemahiran setiap kakitangan di dalam kerja-kerja mengklasifikasikan fail-fail mengikut buku panduan yang diberikan secara tepat dan benar.</div><div align="justify"><br />Program diakhiri dengan ucapan penutupan oleh Pengarah BPKR, JKSM dan juga Ketua Pendaftar MSNM serta penyerahan 5 buah buku Panduan Klasifikasi Fail oleh Tuan Abas bin Nordin kepada wakil pihak MSNM dan juga JKSNJ.</div><div align="justify"><br />Semoga program sebegini dapat diteruskan lagi di peringkat dalaman bagi tujuan memberikan latihan secukupnya terutama kepada unit-unit yang terlibat secara langsung di dalam pengurusan rekod jabatan agar sistem yang digunapakai dapat dikemaskini seiring dengan visi JKSM untuk menyelaraskan penggunaan sistem klasifikasi fail ini di semua peringkat mahkamah Syariah seluruh Malaysia.<br /></div>