Assalamualaikum wrt. wbt.

Tuan/Puan,
 
Lafaz yang telah diucapkan oleh suami kepada isteri tersebut dikira lafaz cerai taklik di mana maksud lafaz cerai taklik ialah apabila suami melafazkan cerai kepada isteri secara bersyarat dengan sesuatu sebab atau syarat. Apabila syarat atau sebab itu dilakukan atau berlaku, maka terjadilah penceraian atau talak.
 
Dalam kes di atas,suami ada melafazkan sekiranya isteri masih berhubung dengan si fulan bin si fulan,maka jatuh talak. Jadi,sekiranya isteri masih berhubung walaupun atas urusan perniagaan atau lain-lain,maka boleh dikira jatuh talak mengikut istilah syarak.
 
Suami atau isteri dinasihatkan supaya pergi ke mahkamah rendah syariah yang berdekatan dengan tempat tinggal untuk membuat permohonan pengesahan lafaz cerai. Hanya Mahkamah Syariah yang mempunyai bidang kuasa menentukan sama ada sesuatu lafaz
talak itu sudah sah ataupun tidak berdasarkan rukun-rukun,syarat-syarat talak dan yang berkaitan dengannya.
 
Perceraian yang berlaku di luar/tanpa kebenaran mahkamah juga perlu dilaporkan segera di mahkamah mengikut undang-undang yang telah diperuntukkan dalam enakmen yang berkaitan yang digunakan setiap negeri.