Assalamualaikum w.b.t.
 
Berdasarkan tafsiran dalam enakmen/akta negeri, Darar syarie ertinya
bahaya yang menyentuh isteri mengenai agama,nyawa,tubuh badan,akal fikiran,maruah atau harta benda mengikut kebiasaan yang diakui oleh Hukum Syarak.
 
Mengikut pandangan Dr Ahmad AlHusary dalam kitabnya Al-Ahwal Al-Syakhsiyyah, Darar syarie juga termasuk dari segi penganiayaan secara emosi dan psikologi contohnya dalam sesuatu pembubaran perkahwinan atau fasakh kerana aniaya atau darar ini tidaklah diisyaratkan penganiayaan atau darar terhadap tubuh badan sahaja, malah lebih luas daripada itu termasuklah enggan bercakap dengan isteri, membelakangkan isteri atau memalingkan muka daripadanya semasa di katil,mengutamakan layanan kepada perempuan lain selain daripadanya isteri dan sebagainya.
 
Terima kasih