<p align="justify">Pada Perhimpunan Bulanan yang dihadiri oleh semua jabatan di Negeri  Melaka, Mahkamah Syariah Negeri Melaka antara salah satu jabatan yang  terlibat dalam slot penyampaian anugerah yang telah dicapai didalam  pelbagai aktiviti sebagaimana yang telah diumumkan pada Persidangan  Pegawai Syariah Seluruh Malaysia Kali Ke-15 bertempat di Kuching,  Sarawak pada 8 hingga 10 September 2013 yang lalu. Anugerah tersebut  telah disampaikan oleh YAB Datuk Wira Ir.Hj.Idris Bin Haron, Ketua  Negeri Melaka.</p><p align="justify">Sebanyak 4 anugerah yang telah disampaikan pada slot  perhimpunan tersebut iaitu Tempat Pertama Anugerah ICT Ketua  Pengarah/Ketua Hakim Syarie Jabatan Kehakiman Syariah Malaysia(JKSM)  peringkat seluruh JKSM /Mahkamah Syariah Negeri Tahun 2012, Tempat Kedua  Anugerah ICT Ketua Pengarah/Ketua Hakim Syarie JKSM 2012 peringkat  daerah seluruh Malaysia iaitu Mahkamah Rendah Syariah Daerah Jasin,  Penarafan 5 Bintang bagi Laman Web dan Portal Agensi Kerajaan 2012  (Malaysia Government Portals&amp;Websites Assessment 2012) oleh  Multimedia Development Corporation(MDeC) dan Persijilan Amalan  Persekitaran Berkualiti 5S 2013 oleh Malaysia Productivity  Corporation(MPC).</p><p align="justify">Tahniah dan syabas diucapkan kepada Mahkamah Syariah Negeri Melaka atas anugerah yang telah diterima. <br />Slot  Perhimpunan Bulanan berakhir dengan juruacara mengumumkan giliran  penganjur Perhimpunan Bulanan bagi Bil.11/2013 ialah MARA Negeri Melaka.</p>