Assalamualaikum Wrt Wbt, 

Tuan, 

Berikut adalah jawapan kepada permasalahan tuan. 

MASALAH 1

Kami sangat teruja atas usaha tuan untuk menjaga anak yang sakit tersebut dan dijadikan anak angkat.Kami percaya segala kasih sayang telah tercurah ke atas anak tersebut. Sungguh murni dan mulia tuan. 

Walaupun anak tersebut telah diambil semula oleh ibu dan bapanya, kami percaya kasih sayang yang telah diberikan oleh tuan dan isteri akan terbalas dan ada hikmah daripada perbuatan tersebut. Ibu bapa asal anak tersebut lebih berhak di sisi hukum syarak. 

Maka apa yang kami boleh nasihatkan, segala perbelanjaan dan kos yang telah dikeluarkan aggaplah sebagai sedeqah untuk bekalan diri tuan dan isteri sekeluarga. Dari segi undang-undang tiada peruntukan yang membolehkan tuan menuntut apa yang telah dibelanjakan. 

Tuan dan isteri telah memudahkan anak tersebut dan insyaAllah pada masa yang akan datang Allah akan memudahkan urusan tuan sekeluarga. Tahniah dan Syabas kami ucapkan atas sifat membantu tuan tersebut. Moga Allah akan membalasnya. Amin. 

MASALAH 2 

Untuk masalah tersebut, tuan perlu berbincang dengan baik dengan adik dan suaminya untuk tidak membebankan ibu tuan. Kami percaya perbincangan yang berhikmah dan baik akan mendapat keputusan yang dapat memuaskan semua pihak. InsyaAllah kami berharap ada perbincangan 2 hala dapat dilaksanakan. 

Kami berharap dapat memberi jawapan dan penyelesaian atas permasalahan yang diutarakan. Jika terdapat masalah lanjut sila hubungi pihak kami. 

Terima Kasih.