Waalaikum salam Puan Norhara binti Ahmad, terima kasih atas pertanyaan. Berikut jawapan kepada soalan Puan :

Mahkamah Syariah boleh mendengar kes pengesahan wasiat yang telah dibuat oleh arwah bapa. Puan boleh hadir ke Mahkamah Tinggi Syariah untuk memfailkan permohonan tersebut. Namun begitu Mahkamah Syariah hanyalah berbidang kuasa untuk mengesahkan wasiat tersebut sama ada sah atau tidak di sisi Hukum Syarak. Bagi perintah untuk pembahagian apa-apa harta yang diwasiatkan tersebut masih perlu dibuat di Pejabat Pusaka Kecil melalui bicara kuasa di Pejabat Tanah  Daerah di mana harta tersebut berada. 